ಈ ಹಿಂದೆ
ಮೊರ್ಡೊರ್ ಗೆ ಸ್ವಾಗತ.
ಆಡಾರ್ ಗೆ ವಿಧೇಯನಾಗಿರುತ್ತೀಯಾ?
ನಮಗೆ ಭಯಪಡಲು ಯಾರೂ ಉಳಿದಿಲ್ಲ.
ಒಬ್ಬರಿದ್ದಾರೆ. ಒಬ್ಬ ಪುರಾತನ ಮಾಂತ್ರಿಕ.
ನನ್ನ ಜನರನ್ನು ಬಿಟ್ಟರೆ, ಎಲ್ಲಿ ಸಿಗುತ್ತಾನೆ ಅಂತ ಹೇಳುವೆ.
ಆಗ ನೀವು ಅವನನ್ನು ನಾಶಪಡಿಸಿ.
ಅಮ್ಮ. ಅಮ್ಮ.
ಅಗ್ನಿಪರ್ವತವೊಂದು ಎಚ್ಚರಗೊಂಡಿತು.
ಅದರಿಂದ ಹುಟ್ಟಿದ ಭೂಮಿಯ ಕಂಪನ ಭೂಮಿಯ ಆಳದೊಳಗಿನಿಂದ ಇಲ್ಲಿಯವರೆಗೂ ಹಬ್ಬಿ,
ನಮ್ಮ ಸೂರ್ಯ-ಕಂಬಗಳು ಕುಸಿದವು.
ಖಜದ್-ದುಮ್ ಸುತ್ತಲೂ ಕತ್ತಲೆಯ ಕೈ ಆವರಿಸಿದೆ.
ನಮಗೆ ಬೆಟ್ಟಗಳ ಶಬ್ದ ಕೇಳಿಸುತ್ತಿಲ್ಲ.
ಈ ಕ್ಷಣದಲ್ಲಿ, ಪೂರ್ತಿ ಮಧ್ಯ ಧರೆ ದುರಂತದ ಅಂಚಿನ ಮೇಲೆ ನಿಂತಿದೆ.
ಬೆಳಕನ್ನು ಪುನಃಸ್ಥಾಪಿಸಲು ಕೊನೆಯ ಭರವಸೆ ಶಕ್ತಿಯ ಉಂಗುರಗಳು.
ಇದು ಒಂದು ರೀತಿಯ ಆಹ್ವಾನ...
ಕೆಲಬ್ರಿಮ್ಬೋರ್ ದೊರೆಯಿಂದ.
ನ್ಯೂಮೆನೊರ್ ನ ದ್ವೀಪ ರಾಜ್ಯ.
ಹಿಂದೊಮ್ಮೆ ಏಳು ದೃಷ್ಟಿ ಕಲ್ಗಳು ಇದ್ದವು.
ಇದು ನನ್ನ ತಂದೆಗೆ ಬಳುವಳಿಯಾಗಿ ಬಂತು.
ನಮ್ಮ ರಾಣಿ ರೀಜೆಂಟರ ರಕ್ಷಣೆಗೆ ಬದ್ಧರಾಗಲು ಯಾರು ತಯಾರಿದ್ದೀರಿ?
ನಾನು ಬರುವೆ.
-ನಾನು ಕೂಡ! -ನಾನು ಕೂಡ!
-ಫರಝೋನ್! -ನಂಜೊತೆ ಬಾ.
ಆತ ಇದನ್ನು ಯಾಕೆ ತಡೆಯಲಿಲ್ಲ?
-ಆತ ಆಕೆಗೆ ನಿಷ್ಠನಿದ್ದಾನೆ. ಸರಿಯಾಗೋ... -ತಪ್ಪಾಗಿ.
ಅಧಿಕಾರ ನಿನ್ನ ಸೋದರಸಂಬಂಧಿಯದು, ಜನ ನಿನ್ನ ಮಾತೇ ಕೇಳುವುದು.
-ಅವರ ಸಹಾಯದೊಂದಿಗೆ ನೀನು... -ಏನು ಮಾಡಬಹುದು?
ಪ್ರಭಾವ ಎತ್ತಿಹಿಡಿ.
-ರಕ್ಷಣೆ ಪಡೆಯಿರಿ! -ಮಹಾರಾಣಿ!
ಇಲ್ಲ!
ಇಸಿಲ್ದುರ್!
ನನ್ನ ಮಗ ಎಲ್ಲಿ?
ಏನದು?
ಏನು ಕಾಣುತ್ತಿದೆ?
ದಿ ಲಾರ್ಡ್ ಆಫ್ ದಿ ರಿಂಗ್ಸ್ : ದಿ ರಿಂಗ್ಸ್ ಆಫ್ ಪವರ್
ಅವನನ್ನು ನನಗೆ ಕೊಡಿ.
ಇಲ್ಲ!
ನೀನು ಮನೆಗೆ ಹೋಗುತ್ತೀಯ. ಕೇಳಿಸ್ತಾ?
ನೀನು ನಮ್ಮ ಜೊತೆ ಬರ್ತೀಯ.
ದಯವಿಟ್ಟು, ಬೆರೆಕ್.
-ದಯವಿಟ್ಟು. -ಅವನು ನಿಮ್ಮ ಮಾತು ಕೇಳಲ್ಲ.
ಅವನು ನಮ್ಮ ಯಾರ ಮಾತನ್ನೂ ಕೇಳಲ್ಲ.
ಭಯಪಡಬೇಡ, ನಾಲ್ಕು ಕಾಲೇ.
ನಾವು ನಿನ್ನನ್ನು ತಿನ್ನುವುದಿಲ್ಲ... ಈಗಲೇ.
ಹಾಂ, ಸಿಕ್ಕಿತು.
ಇಲ್ಲ. ಈಗಲೇ ಬೇಡ.
ಬನ್ನಿ!
-ಇಲ್ಲ! ತಪ್ಪಿಸಿಕೊಳ್ಳುತ್ತಿದೆ! ಅದರ ಹಿಂದೆ! -ಇಲ್ಲ! ಅದು ಹೋಗಲಿ.
ಅಲ್ಲಿ ಕಪ್ಪು ಅರಣ್ಯವಿದೆ.
ಅಲ್ಲಿಂದ ಏನೂ ಜೀವಂತವಾಗಿ ಹೊರಬರಲ್ಲ.
ಬೆರೆಕ್.
ನನ್ನ ಪುಟ್ಟ.
ಬೆರೆಕ್, ಹೋಗು!
ಹೋಗು!
ನ್ಯೂಮೆನೊರ್
ರಾಜನಾಗಿ ಯಾವಾಗಲೂ ನಿಷ್ಠಾವಂತರನ್ನು ರಕ್ಷಿಸುತ್ತಿದ್ದರು. ಅವರ ನೆನಪು ಕಾಡುತ್ತೆ.
ಸತ್ತ ರಾಜರ ಬಗ್ಗೆ ಮುಕ್ತವಾಗಿ ಮಾತನಾಡುತ್ತೀರಿ,
ಆದರೂ ನಿಮ್ಮ ಮಗನ ಹೆಸರನ್ನು ಹೇಳಲು ಹಿಂಜರಿಯುವಿರಿ.
ನಿಮ್ಮನ್ನು ನೀವು ದೂಷಿಸಿಕೊಳ್ಳುವಿರಿ, ಆದರೆ ಅದು ಬೇಕಾಗಿಲ್ಲ. ನಿಜವಾದ ದೋಷ ಬೇರೆಯವರದ್ದು.
ಏನು ಹೇಳಬೇಕು ಅಂತಿದ್ದೀಯ?
ಮತ್ತೆ ಇದನ್ನು ತಿಳಿದಿರು, ನಮ್ಮ ದ್ವೀಪ ಪತನವಾಗುವುದು, ಇನ್ನೂ ಸಮಯವಿದೆ...
ಏನಾಯಿತು?
ರಾಣಿ ರೀಜೆಂಟ್.
ನಾಯಕರೇ.
ಏನು ಕಾಣಿಸುತ್ತಿದೆ?
ಉತ್ತರದ ಗಣ್ಯರು ಬಂದಿದ್ದಾರೆ.
ಲಾರ್ಡ್ ಬೆಲ್ಜಗಾರ್ ಗೌರವ ಸಲ್ಲಿಸಲು ಬಂದಿರಬಹುದು.
ತಮ್ಮಲ್ಲಿ ಇಲ್ಲದ್ದನ್ನು ಯಾರೂ ಸಲ್ಲಿಸಲಾಗದು.
ಫರಝೋನ್ ಕಿವಿ ಈ ಕಡೆ ಇದ್ಯೋ ಅಥ್ವಾ ಬೇರೆ ಕಡೆ ಇದ್ಯೋ?
ಬೇರೆ ಕಡೆ .
ರಾಣಿ ರೀಜೆಂಟ್?
ಹೀಗೇನಾ ನಮ್ಮ ಹುತಾತ್ಮರ ಋಣ ತೀರಿಸುವುದು?
-ಇದು ಕೇವಲ ಆರಂಭವಷ್ಟೇ-- -ಇಲ್ಲ!
ಇರಿ! ಇರಿ.
ಹೇಳಿ.
ನೀವು ಯಾರನ್ನು ಕಳೆದುಕೊಂಡಿರಿ?
ನನ್ನ ಮಗನನ್ನು.
ನಿನ್ನ ತಂದೆಯ ಸೊತ್ತುಗಳೇ?
ನೀನು ಬಂದಿದ್ದು ಕೇಳಿಸಲಿಲ್ಲ.
ಸತ್ತವರ ವಸ್ತುಗಳು.
ಈಗ, ಶಾಶ್ವತವಾಗಿ ಮುಚ್ಚಿರುವ ಬಾಗಿಲುಗಳಿಗೆ ಅವು ಪವಿತ್ರ ಕೀಲಿಕೈಗಳಾಗುತ್ತವೆ.
ನನ್ನ ತಂದೆ ಸತ್ತಾಗ ನನಗೆ ನೆನಪಿದೆ.
ಹಿಂದಿನ ರಾತ್ರಿ, ಆತ ಅರ್ಧ ಕುಡಿದು ಬಿಟ್ಟಿದ್ದ ದ್ರಾಕ್ಷಾರಸದ ಲೋಟವನ್ನು ನೋಡುತ್ತಾ.
ಆ ಲೋಟವನ್ನು ಖಾಲಿ ಮಾಡುವುದು ದ್ರೋಹವೆನಿಸಿತು,
ಆದರೆ ಅವರು ಒಳ್ಳೆಯ ದ್ರಾಕ್ಷಾರಸ ಪೋಲು ಮಾಡುವವರಲ್ಲ.
ಹಾಗಾಗಿ ಅದನ್ನು ಕುಡಿದೆ.
ಇಲ್ಲಿಗೆ ಯಾಕೆ ಬಂದೆ?
ನಿನ್ನ ಬೆನ್ನ ಹಿಂದೆ ಏನು ಬಚ್ಚಿಡುತ್ತೀಯ ಅಂತ ಹೇಳು, ಆಮೇಲೆ ನಾನು ಹೇಳುವೆ.
ಏನೂ ಇಲ್ಲ, ಫರಝೋನ್.
ನಿನಗೆ ಆಯ್ಕೆ ಮಾಡುವ ಸಮಯ ಇದು.
ನಿನ್ನ ನಿಲುವಂಗಿ.
ನ್ಯೂಮೆನೊರ್ ಭವಿಷ್ಯಕ್ಕಾಗಿ ಕಡುಗೆಂಪಾ ಅಥವಾ ಅದರ ಚರಿತ್ರೆಗಾಗಿ ಬಿಳುಪಾ?
ಸಂದರ್ಭವೇನು?
ನಿನ್ನ ಪಟ್ಟಾಭಿಷೇಕ.
ಸತ್ತವರಿಗಾಗಿ ಸಾಕಾಗುವಷ್ಟು ದುಃಖಿಸಿದ್ದೇವೆ.
ಈಗಲಾದರೂ ಬದುಕಿರುವವರ ಪರ ಕಾಳಜಿ ವಹಿಸೋಣ.
ನನ್ನ ತಂದೆ ಬಿಳುಪು ಧರಿಸಿದ್ದರು.
ನನಗಷ್ಟೇ ನೆನಪಿರುವುದು.
ಅದು, ಮತ್ತು ಒಂದು ಹದ್ದು.
ಪಟ್ಟಾಭಿಷೇಕಕ್ಕೆ ಹದ್ದು ಬರುವುದು ಅಪರೂಪವೇ.
ನಿನ್ನ ಪಟ್ಟಾಭಿಷೇಕಕ್ಕೆ ಅದು ಬಂದರೆ, ಅದನ್ನು ಶುಭಶಕುನ ಎನ್ನಬಹುದು.
ಹಾಗಾದರೆ ಬಿಳುಪೇ.
ನಾನೇನೋ ಕೆಂಪಿನ ಪರ.
"ಸೂರ್ಯನಂತೆ, ಹೊಸ ರಾಜಾಳ್ವಿಕೆಯ ಉದಯ. "
ಹೊಸ ದಿನದಂದು ನೀನೊಬ್ಬ ಹೊಸ ರಾಣಿ ಎಂದು ಜನರಿಗೆ ತೋರಿಸುವೆ.
ಅವರಿಗೆ ಬದಲಾವಣೆ ಬೇಕು.
ಬಿಳುಪು. ಅದು ವಿನಮ್ರವಾಗಿರುತ್ತೆ.
ನಿನ್ನಿಷ್ಟ.
ಅವಳು ತನ್ನ ತಂದೆಯಂತೆಯೇ, ಎಂದಿಗೂ ಬದಲಾಗಲ್ಲ.
ಅವಳು ಅಸ್ವಸ್ಥತೆಯಿಂದ ಬಳಲುತ್ತಿದ್ದಳು. ಅವಳು ಆಳ್ವಿಕೆಗೆ ಯೋಗ್ಯಳಲ್ಲ.
ನಗುವುದೇಕೆ? ಇದು ಸತ್ಯ.
ಇದು ಹೆಂಡದ ಮಾತು. ಅದರ ಧ್ವನಿಯನ್ನು ಕಡಿಮೆಗೊಳಿಸುವುದು ಒಳ್ಳೆಯದು.
ಅದೇ, ಹುಡುಗನ ತಪ್ಪಿಲ್ಲ.
ಅವಳ ಬದಲು ಆಳಲು ನೀನು ಆಯ್ಕೆಯಾಗಬೇಕಿತ್ತು.
ಹೆಚ್ಚಿನ ಹಕ್ಕು ನಿನ್ನದೇ ಅನ್ನೋದು ಈ ನಾಡಿನ ಹೆಚ್ಚಿನ ಜನರ ನಂಬಿಕೆ.
ಮಿರಿಯೆಲ್ ಳ ಯುದ್ಧೋನ್ಮಾದದ ನಂತರ, ಬಹಳ ಮಂದಿ ಅದನ್ನು ಮರುಪ್ರಸ್ತಾಪಿಸಲು ಸಿದ್ಧರಿದ್ದಾರೆ.
ರಾಣಿಯನ್ನು ಬದಲಿಸಲು ಈ "ಬಹಳ ಮಂದಿ" ಸಾಕಾಗಲ್ಲ.
ರಾಣಿ ರೀಜೆಂಟ್.
ದೃಷ್ಟಿ ಇಲ್ಲದವಳು.
ಆ "ಬಹಳ ಮಂದಿ"ಯನ್ನೇ "ಸಾಕಾಗುವಷ್ಟು" ಮಾಡಲು ಯಾರಿಗಾದರೂ ಗೊತ್ತಿದ್ದರೆ?
ಯಾರಿಗಾದರೂ ಗೊತ್ತಿದ್ದರೂ, ಅದನ್ನೇಕೆ ಪ್ರಸ್ತಾಪಿಸಲಿಲ್ಲ?
ಏನಾಗಬಹುದು ಎಂದು ಅವರು ಭಯಪಡಬಹುದು.
ಈ ಮೇಜಿನ ಬಳಿ ಭಯಪಡಲು ಏನೂ ಇಲ್ಲ, ಮಗು.
ಈಆರಿಯನ್?
ಅದು ನೀನೇ ಅಂದುಕೊಂಡೆ.
ವಲಂಡೀಲ್.
ಗೊತ್ತಾ, ಗಿಲ್ಡ್ಸ್ ಜನ ನಗರದ ಆಕರ್ಷಣೀಯ
ಭಾಗವನ್ನು ಇಷ್ಟಪಡುತ್ತಾರೆ ಅಂದುಕೊಂಡಿದ್ದೆ.
ಓಲ್ಡ್ ಕ್ವಾರ್ಟರಲ್ಲಿ ಏನು ಮಾಡುತ್ತಿದ್ದೀರಾ?
ಒಬ್ಬ ರಾಜನನ್ನು ಹೂಳಲು ಬಂದೆವು.
ವಾಲಾರ್ ಅವರಿಗೆ ವಿಶ್ರಾಂತಿ ನೀಡಿ ಇರಿಸುತ್ತಾರೆ.
ನಾನು ಅಲ್ಲಿರಲು ಇಷ್ಟಪಡಬೇಕಾಗಿತ್ತು.
ಪಾಪ, ಸಾಮಾನ್ಯ ಸೈನಿಕರನ್ನು ಆಹ್ವಾನಿಸಿಲ್ಲ.
ಅದರಲ್ಲೂ ಅವರು ಕೆಳವರ್ಗದ ಜನರಾಗಿದ್ದುಕೊಂಡು.
ನನ್ನ ತಂದೆಗೆ ಅವಮಾನ ಮಾಡಿದೆಯಾ?
ಇಲ್ಲ, ನಿನಗೆ ಅವಮಾನ ಮಾಡಿದೆ.
ರಣರಂಗದಲ್ಲಿ ರಾಣಿಯೊಂದಿಗೆ ರಕ್ತ ಹರಿಸಿದೆ.
ಜೀವಗಳನ್ನು ಉಳಿಸಲು ಆಕೆ ನರಕಕ್ಕೆ ಹೋಗಿದ್ದನ್ನು ನೋಡಿದೆ.
ಅವಳ ಸೋದರನ ಜೀವ ಉಳಿಸುವುದಕ್ಕಾಗಿ.
ಮತ್ತೊಮ್ಮೆ ರಾಣಿಯ ಬಗ್ಗೆ ಕೆಟ್ಟದಾಗಿ ಮಾತಾಡಿದರೆ, ನಷ್ಟ ಅನುಭವಿಸುವುದು ನೀನೇ.
ನಾನು ಹೇಳಿದ್ದು ಸ್ಪಷ್ಟವಾಗಿದೆಯಾ?
ಅಥವಾ ಬೇರೆ ರೀತಿಯಲ್ಲಿ ಇತ್ಯರ್ಥಗೊಳಿಸೋಣವೇ?
ಇವತ್ತಿಗೆ ಸ್ಪಷ್ಟವಾಗಿದೆ.
ಹಾಗೆಂದರೆ, ಇನ್ನಷ್ಟು ಹೆಂಡ ಕುಡಿಯಬಹುದು.
ನೀನು ಏನು ಹೇಳಬೇಕಂತಿದ್ದೆ, ಈಆರಿಯನ್?
ನನಗೇನೋ ಸಿಕ್ಕಿತು...
ಏನೋ ರಹಸ್ಯವಾದದ್ದು.
ಏನೋ ಅಪಾಯಕಾರಿಯಾದದ್ದು.
ಏನೋ ನಿಷೇಧಿಸಲ್ಪಟ್ಟಿದ್ದು.
ಸಿದ್ಧತೆಗಳು ಬಹುತೇಕ ಪೂರ್ಣಗೊಂಡಿವೆ, ಮಹಾ ದೊರೆ.
ಆದರೆ... ನಾವು ಇಲ್ಲಿ ಸುರಕ್ಷಿತವಾಗಿದ್ದೇವೆ.
ನಮಗೊಂದು ಮನೆ ಇದೆ.
ನಾವು ಮತ್ತೆ ಯುದ್ಧಕ್ಕೆ ಹೋಗಬೇಕೇ?
ಸೌರೊನ್ ಸತ್ತಿದ್ದಾನೆ ಎಂದು ಹೇಳಿದ್ದಿರಿ. ಅವನು ಹಾಗೆಯೇ ಇರಲಿ.
ಈ ಪ್ರಪಂಚದಲ್ಲಿರುವ ಅಪಾಯಗಳ ಬಗ್ಗೆ ತಿಳಿದುಕೊಳ್ಳುವುದು ಒಬ್ಬ ತಂದೆಯ ಜವಾಬ್ದಾರಿ.
ತಂದೆಯನ್ನು ನಂಬುವುದು ಮಗನ ಜವಾಬ್ದಾರಿ.
ನನ್ನನ್ನು ನಂಬು, ಮಗನೇ,
ನಾವು ಎಂದಿಗೂ ನಿಜವಾಗಿ ಸುರಕ್ಷಿತವಾಗಿರಲ್ಲ ಎಂದು ನಾನು ನಿನಗೆ ಹೇಳುವಾಗ,
ಅದು ಸೌರೊನ್ ಬದುಕಿಯೇ ಇಲ್ಲ ಎಂದು ಖಚಿತವಾಗುವವರೆಗೂ.
ನೀವು ಬಯಸಿದಂತೆ, ಮಹಾ ದೊರೆ.
ಹೋಗುತ್ತೀಯಾ, ಏನು?
ಡಾಮ್ರೋಡ್. ಎರೆಡ್ ಮಿಥ್ರಿನ್ನ ಹಿಲ್ ಟ್ರೊಲ್.
ಶಿಲಾ ದೈತ್ಯರ ಕೊಲೆಗಾರ.
ಡ್ರ್ಯಾಗನ್ ಮೂಳೆಗಳ ಭಕ್ಷಕ.
ಸ್ವಾಗತ.
ನಿನಗೆ ನಮ್ಮ ಸಂದೇಶ ಸಿಕ್ಕಿರಬೇಕು.
ಸೌರೊನ್ ಎಲ್ಲಿದ್ದಾನೆ?
ಸ್ವಾಗತ. ಪ್ರಯಾಣ ಮಾಡಿದ್ದಕ್ಕಾಗಿ ಧನ್ಯವಾದಗಳು.
ನಿಮ್ಮ ತೊಂದರೆಗಳನ್ನು ಇಲ್ಲಿ ಮರೆಮಾಚಬೇಕಿಲ್ಲ.
ಅವರಿಂದ ಯಾವುದೇ ಲಾಭ ಪಡೆಯುವ ಉದ್ದೇಶ ನಮಗಿಲ್ಲ,
ಕೇವಲ ಸಹಾಯ ಮಾಡಲಿಕ್ಕೆ.
ನೀವು ಒಮ್ಮೆ ನಮಗೆ ಮಾಡಿದಂತೆ.
ನೀನು ಯಾವ ರೀತಿಯ ಸಹಾಯ ಕೊಡಬಲ್ಲೆ ಎನ್ನುವೆ?
ಉಂಗುರಗಳು.
ಮಧ್ಯ ಧರೆಯ ಅತ್ಯಂತ ಶಕ್ತಿಯುತ ಡ್ವಾರ್ಫ್-ದೊರೆಗಳಿಗೆ ತಲಾ ಒಂದೊಂದು.
ಒಡವೆಗಳ ವಿನಿಮಯಕ್ಕಾಗಿ ಇಲ್ಲಿಗೆ ಕರೆತಂದೆಯಾ?
ಈ ಉಂಗುರಗಳು ಯಾವುದೇ ಡ್ವಾರ್ಫ್, ಮನುಷ್ಯ, ಅಥವಾ ಎಲ್ಫ್ ಇದುವರೆಗೂ
ತಯಾರಿಸಲಾದ ಶಕ್ತಿಯನ್ನೂ ಮೀರಿದ್ದು.
ಇವು ಶಕ್ತಿಯ ಉಂಗುರಗಳಾಗಲಿವೆ.
ನಿಮ್ಮ ಪರ್ವತವನ್ನು ಗುಣಪಡಿಸುವ ಶಕ್ತಿ.
ನಮ್ಮ ಮಹಾ ವೃಕ್ಷವನ್ನ ಗುಣಪಡಿಸಿದಂತೆಯೇ.
ಎಲ್ರೊಂಡ್...
ಮೀಥ್ರಿಲ್?
ಮೀಥ್ರಿಲ್ ನಮ್ಮ ಅದೃಷ್ಟವನ್ನು ತಿರುಗಿಸಿದೆ.
ಅದು ನಿಮಗೂ ಅದನ್ನೇ ಮಾಡಬಹುದೆಂದು ನಂಬುವೆ.
ಬಹುಶಃ, ಮಧ್ಯ ಧರೆಯ ಎಲ್ಲಾ ಜನರಿಗೂ.
ನಾವು ನಿಮಗೆ ಸ್ಥಿರವಾದ ಪೂರೈಕೆಯನ್ನು ಒದಗಿಸಿದರೆ, ಅದು ಅದಕ್ಕೆ ಸಮಾನವೇ?
ಮೀಥ್ರಿಲ್, ಉಂಗುರಗಳಿಗಾಗಿ. ಹೌದು.
ಉದಾರ ಕೊಡುಗೆ, ಲಾರ್ಡ್ ಕೆಲಬ್ರಿಮ್ಬೋರ್,
ಆದರೆ ಅದನ್ನು ನಮ್ಮ ರಾಜನ ಬಳಿ ಏಕೆ ಒಯ್ಯಬಾರದು?
ಹಿರಿಯ ಡ್ಯುರಿನ್ ಹೊರಗಿನ ಸಹಾಯ ಪಡೆಯಲು
ಯಾವಾಗಲೂ ಹಿಂಜರಿಯುತ್ತಾರೆ.
ಆದರೆ ನಮ್ಮ ಪ್ರಸ್ತಾಪವನ್ನು ಆತನ ಬಳಿ ಅವರ ಕಡೆಯವರೇ
ತಗೊಂಡು ಹೋದರೆ...
ನನ್ನ ತಂದೆ ಮತ್ತು ನಾನು ಪರಸ್ಪರ ಮಾತನಾಡುತ್ತಿಲ್ಲ.
ಡ್ಯುರಿನ್ ಮಾತು--
ಒಬ್ಬ ಒರ್ಕನ್ನು ಸೂರ್ಯ-ಸ್ನಾನಕ್ಕೆ ಬೇಗ
ಒಪ್ಪಿಸಬಹುದೇನೋ, ಆದರೆ ನಮ್ಮಿಬ್ಬರನ್ನು ಒಂದು ಕೋಣೆಯಲ್ಲಿ ಸೇರಿಸಲಾರೆ.
ಕ್ಷಮಿಸು, ನನ್ನಿಂದ ಪ್ರಯೋಜನವಾಗಲ್ಲ.
ನಿಮಗೆ ಸಹಾಯ ಮಾಡಲು ಇಲ್ಲಿಗೆ ಕರೆಸಿದೆವು.
ನಿಮ್ಮ ತಂದೆಗೆ ರಾಜ್ಯವನ್ನು ಉಳಿಸಿಕೊಳ್ಳಲು ದಾರಿ ಕಲ್ಪಿಸುವುದು
ಅವರ ಗೌರವ ಗಳಿಸುವ ಮಾರ್ಗವಾಗಿರಬಹುದು.
ಬಹುಶಃ, ನಿನ್ನ ಪಿತ್ರಾರ್ಜಿತ ಆಸ್ತಿ ಕೂಡ.
ಕ್ಷಮಿಸಿ, ಅಸಲಿಗೆ ನೀವು ಯಾರು?
ಹೌದು, ನನ್ನನ್ನು ಕ್ಷಮಿಸಿ. ಇದು--
ಒಬ್ಬ ಮಿತ್ರ. ಎಲ್ಫ್ ಗಳಿಗೆ.
ಡ್ವಾರ್ವ್ಸ್ ಗೆ ಸಹ. ಬೇರೇನಿಲ್ಲ.
ಹಾಗೋ. ಮತ್ತೆ ಎಲ್ರೊಂಡ್ ಎಲ್ಲಿ?
ಲಿಂಡೊನ್ ಪುನಃಸ್ಥಾಪನೆಗೆ ಆತನ ಸಂಪೂರ್ಣ ಅಗತ್ಯವಿದೆ.
ಈಗ ಇದೆಯಾ?
ನಾನು ಭರವಸೆ ಕೊಡುವೆ, ಹೆರಾಲ್ಡ್ ಎಲ್ರೊಂಡ್ ತನ್ನ ಡ್ವಾರ್ಫ್ ಮಿತ್ರರಿಗೆ ಸಹಾಯ
ಮಾಡುವುದಲ್ಲದೆ ಬೇರೆ ಆಲೋಚನೆ ಇಲ್ಲ ಅಂದರು.
ನಿಮ್ಮ ಬಗ್ಗೆ ಅಭಿಮಾನದ ಮಾತಾಡಿದರು.
ತಮಾಷೆಯಾಗಿದೆ.
ನಿಮ್ಮ ಬಗ್ಗೆ ಎಂದಿಗೂ ಹೇಳಿಲ್ಲ. ಲಾರ್ಡ್...
ಅನ್ನಟಾರ್.
ಡ್ವಾರ್ವ್ಸ್ ಪೈಕಿ ನೀವೇ ಬುದ್ಧಿವಂತರು ಎಂದು ಎಲ್ರೊಂಡ್ ಹೇಳಿದರು.
ಅವರು ನಿಜ ಹೇಳಿದರಾ, ಅಥವಾ ನಾವು ಬೇರೆ ಯಾರೊಂದಿಗಾದರೂ ವ್ಯವಹರಿಸಬೇಕಾ?
ದೊರೆಗಳೇ, ನೀವು ನಮಗೆ ಪರಿಗಣಿಸಲು ಹೆಚ್ಚೇ ಕೊಟ್ಟಿದ್ದೀರಿ.
ಆಲೋಚಿಸಲು ನಮಗೊಂದು ಕ್ಷಣ ಕಾಲಾವಕಾಶ ಕೊಡುವಿರಾ?
-ಅದು ಆಗಲ್ಲ-- -ಖಂಡಿತ!
ನಿಮಗೆ ಬೇಕಾದಷ್ಟು ಸಮಯ ತೆಗೆದುಕೊಳ್ಳಿ.
ಏನು ಯೋಚಿಸುತ್ತಿದ್ದೆ? ಜಗಳ ಮಾಡಲು ನೋಡುತ್ತಿದ್ದೆಯಾ?
ಆ ಅನ್ನಟಾರ್ ಯಾರೇ ಆಗಿದ್ದರೂ,
ಎಲ್ರೊಂಡ್ ಯಾರಂತ ಅವನಿಗೆ ಗೊತ್ತೇ ಇಲ್ಲ.
ನಿನಗೆ ಹೇಗೆ ಗೊತ್ತು?
ಎಲ್ರೊಂಡ್ ನನ್ನ ಬಗ್ಗೆ ಒಳ್ಳೆಯ ಮಾತುಗಳನ್ನು ಆಡಲ್ಲ.
ನಿನಗೆ ಸ್ವಲ್ಪವೂ ಸಮಾಧಾನವಾಗಿಲ್ಲವೇ?
ಹೌದು, ಆದರೆ ಮಾಯದ ಉಂಗುರಗಳಾ?
ನಿನಗೆ ಇದಾವುದೂ ವಿಚಿತ್ರ ಅನಿಸುತ್ತಿಲ್ಲವೇ?
ಅದನ್ನು ನಿನ್ನ ತಂದೆ ನಿರ್ಧರಿಸಬೇಕು.
ಅವರ ಕಿವಿಗೆ ಬೀಳದ ಪ್ರಸ್ತಾವನೆಯ ಬಗ್ಗೆ ನಿರ್ಧರಿಸುವುದು ಕಷ್ಟವೇ.
ಇದಕ್ಕೇನಾ ಅದು?
ಹೌದು, ತಾನೆ?
ಬೇಕಾದರೆ ನಮ್ಮ ಇಡೀ ಬೆಟ್ಟ ಸುಟ್ಟು ಕೊಳೆತರೂ ಪರವಾಗಿಲ್ಲ,
ನೀನು ಮಾತ್ರ ಕ್ಷಮೆ ಕೇಳಲ್ಲ.
ತಪ್ಪೊಪ್ಪಿಕೊಳ್ಳುವ ಬದಲು ನಮ್ಮ ಕುಟುಂಬಕ್ಕೆ ಬಸವನಹುಳು ತಿನ್ನಿಸುವೆ--
ನಾನು ತಪ್ಪು ಮಾಡಿಲ್ಲ.
ನಾನು ಒಪ್ಪುತ್ತೇನೆ.
ಆದರೆ ಈಗ ತಪ್ಪು ಮಾಡಿದ್ದೀಯ.
ಅವು ಮಾಯದ ಕಿವಿಯೋಲೆಗಳಾದರೂ ಚಿಂತೆ ಇಲ್ಲ.
ಅಲ್ಲಿ ಪರಿಹಾರದ ಸಣ್ಣ ಭರವಸೆಯಾದರೂ ಇರಲಿ, ಅದೆಷ್ಟೇ ದೂರ ಇರಲಿ,
ನಮ್ಮ ರಾಜನಿಗೆ ಅದರ ಬಗ್ಗೆ ತಿಳಿಯಬೇಕು.
ಈ ಸುದ್ದಿಯನ್ನು ನಿನ್ನ ತಂದೆಗೆ ನೀನಾದರೂ ತಿಳಿಸು, ಇಲ್ಲಾ ನಾನು ತಿಳಿಸುವೆ.
ಖಜದ್-ದುಮ್ ನಲ್ಲಿ ಒಂದು ಮಾತಿದೆ,
"ನಿಧಾನವಾಗಿ ತೊಟ್ಟಿಕ್ಕುತ್ತಾ ಬಂಡೆಯನ್ನೂ ಸೀಳಬಹುದಂತೆ. "
ಹಾಗಾಗಿ ಅವರಿಗೆ ಸಮಯ ಕೊಡು.
ನಮ್ಮಲ್ಲೀಗ ಇಲ್ಲದಿರೋದು ಸಮಯವೇ.
ನಿಮ್ಮ ಮಹಾ ದೊರೆಗೆ ಗೊತ್ತಾದರೆ...
ಮಹಾ ದೊರೆಯ ಬಗ್ಗೆ ಏನು?
ಇಲ್ಲ, ನಾನು ಹೇಳಬಾರದು.
ಇಲ್ಲ. ಏನು ಹೇಳು? ನೇರವಾಗಿ ಮಾತನಾಡು.
ನಿಮ್ಮ ಮಹಾ ದೊರೆಯ ಪ್ರಕಾರ ಡ್ವಾರ್ವ್ಸ್ ಈ ಶಕ್ತಿಗೆ ಯೋಗ್ಯರಲ್ಲ.
ಅಲ್ಲದೆ, ಯಾವುದೇ ಉಂಗುರಗಳನ್ನು ತಯಾರಿಕೆಗೆ ನಿಷೇಧ ಹೇರಿದ್ದಾರೆ.
ನಾನಿಲ್ಲಿದ್ದೇನೆ ಎಂಬುದೂ ಅವರಿಗೆ ಗೊತ್ತಿಲ್ಲ.
ಸರಿ. ನನ್ನ ಕ್ಷೇತ್ರದಲ್ಲಿ ನಾನೇನು ಮಾಡುತ್ತೇನೆ ಅನ್ನೋದು ಅವರಿಗೆ ಯಾಕೆ ಬೇಕು?
-ಕೆಲಬ್ರಿಮ್ಬೋರ್-- -ಇಲ್ಲ!
ಲೆಕ್ಕವಿಲ್ಲದಷ್ಟು ಜೀವಗಳು ಅಪಾಯದಲ್ಲಿವೆ.
ಯಾರಿಗೆ ಸಹಾಯ ಮಾಡುವುದು ಸೂಕ್ತ ಎಂದು ಪದ ಪೋಣಿಸಿ, ಅವರಿಗೆ ಮನವರಿಕೆ ಮಾಡುವಷ್ಟು ಸಮಯವಿಲ್ಲ.
ಅಲ್ಲದೆ, ಆದಷ್ಟು ಬೇಗ, ಗಿಲ್-ಗಲಾಡ್ ಸತ್ಯವನ್ನು ತಿಳಿದುಕೊಳ್ಳುತ್ತಾರೆ.
ಅವರಿಗೆ ಗೊತ್ತಾಗದಿದ್ದರೆ?
ಏನು ಮಾಡುತ್ತಿರುವೆ?
ಆ ಮೂರರ ಪರಿಣಾಮಕಾರಿತ್ವದ ಬಗ್ಗೆ ಮಹಾ ದೊರೆಯನ್ನು ಅಭಿನಂದಿಸಿ
ಕುಲುಮೆಯನ್ನು ಮುಚ್ಚುತ್ತಿದ್ದೇನೆ ಎಂದು ಹೇಳುತ್ತಿದ್ದೇನೆ.
ಆದಷ್ಟು ಬೇಗ ಲಿಂಡೊನ್ ನಲ್ಲಿ ಅವರೊಂದಿಗೆ ಸೇರುವ ಭರವಸೆಯಲ್ಲಿ.
ನಿನ್ನ ಮಹಾ ದೊರೆಗೆ ಸುಳ್ಳು ಹೇಳುವೆಯಾ?
ನಮ್ಮ ಕೆಲಸ ಮುಗಿಸಲು ಜಾಗ ಕಲ್ಪಿಸುತ್ತೇನೆ.
ಇದಕ್ಕಾಗಿ ತಯಾರಾಗುತ್ತಾ ಒಂದು ಯುಗವನ್ನೇ ಕಳೆದಿದ್ದೇನೆ.
ಶಿಷ್ಯನಾಗಿದ್ದೆ, ಅಧ್ಯಯನ ಮಾಡಿದೆ,
ನನ್ನ ಕಲೆಯ ಉತ್ತುಂಗವನ್ನು ತಲುಪಿದ್ದೇನೆ.
ಇದು... ಇದು ನನ್ನ ಕ್ಷಣ.
ಈಗ, ಆತ ಅದನ್ನು ಕಸಿಯಲಾರ.
ಕ್ಷಮಿಸು, ಕ್ಷಮಿಸು, ಕ್ಷಮಿಸು! ನನ್ನನ್ನು ಕ್ಷಮಿಸು.
ನಿನ್ನನ್ನು ಒರ್ಕ್ ಅಂದುಕೊಂಡೆ!
ಪರವಾಗಿಲ್ಲ. ನೋಯುತ್ತಿಲ್ಲ.
ನೋಯುತ್ತಿಲ್ಲವಾ? ಖಂಡಿತ ನೋಯುತ್ತೆ, ನಾನು ನಿನಗೆ ತೊಡೆಗೆ ಇರಿದೆ!
ಕೆಟ್ಟದ್ದಾಗಿರಬಹುದಿತ್ತು.
-ಇರು, ಎಳೆದು ತೆಗೆಯುವೆ. -ಇಲ್ಲ, ಬೇಡ--
-ಅದನ್ನು ಒಳಗಡೆಯೇ ಬಿಡಬೇಕು! -ಹೌದಾ?
ಹೌದು! ಇರಿದಾಗ, ಅದನ್ನು ಒಳಗಡೆಯೇ ಬಿಡಬೇಕು.
-ನನಗೆ ಹಿಂದೆ ಯಾರೂ ಇರಿದಿಲ್ಲ! -ನನಗೂ ಅಷ್ಟೇ!
ಖಂಡಿತ ನೋಯುತ್ತಿಲ್ಲವಾ?
ಇಲ್ಲ, ಈಗ ನೋಯುತ್ತಿದೆ.
ಕ್ಷಮಿಸು. ನಾನು...
ತಗೋ.
ಇಲ್ಲ, ನಿಲ್ಲಿಸು. ನಾನೇ ಮಾಡುತ್ತೇನೆ.
ನನಗೆ ಬಿಡು.
ನಾನು ಎಸ್ತ್ರಿಡ್.
ಇಸಿಲ್ದುರ್.
ನೀವು ಸಮುದ್ರ-ಜನರು. ಅಂಚಿನ ಗೆರೆಯ ಬಳಿ ಹೊರಟಿದ್ದೆಯಾ?
ನಮ್ಮ ಶಿಬಿರದ ಬಳಿ ಬದುಕುಳಿದವರು ಕಾಯುತ್ತಿರುತ್ತಾರೆ.
ನನ್ನ ತಂದೆ ಕೂಡ.
ಅವರು ಹೊರಟುಬಿಟ್ಟಿರಬಹುದು.
ನಿನಗೆ ನನ್ನ ತಂದೆಯ ಬಗ್ಗೆ ಗೊತ್ತಿಲ್ಲ.
ಈಗಾಗಲೇ ನೀನಲ್ಲಿಗೆ ಹೋಗಿದ್ದೀಯ, ಅಲ್ವಾ?
ನಾನೂ ಯಾರನ್ನೋ ಹುಡುಕುತ್ತಿದ್ದೆ.
ಗೊರಸಿನ ಗುರುತು ಮತ್ತು ಮಣ್ಣು ಬಿಟ್ಟರೆ ಏನೂ ಇಲ್ಲ.
ಆದರೆ... ನನಗೆ ಇದು ಸಿಕ್ಕಿತು.
ತಗೋ. ಇದರಲ್ಲಿ ದಾರಿಯ ಗುರುತಿದೆ.
"ಪೆಲಾರ್ಗೀರ್. "
ಖಂಡಿತ. ಅಪ್ಪ ಬಿಟ್ಟು ಹೋಗಲಿಲ್ಲ, ಎಲ್ಲರನ್ನೂ ಅಲ್ಲಿಗೆ ಕರೆದೊಯ್ದರು.
ಅದೃಷ್ಟವಿದ್ದರೆ, ನಿಮ್ಮ ಜನರನ್ನೂ.
ಪೆಲಾರ್ಗೀರ್ ಹಳೆಯ ನ್ಯೂಮೆನೊರ್ ವಸಾಹತು
ಬಂದರಿನಲ್ಲಿ ಹಡಗುಗಳು ಇರಲಿಲ್ಲ.
ಭರವಸೆ ಇಟ್ಟುಕೋ.
ಅಲ್ಲಿ ಯಾರು ಸಿಗಬಹುದೆಂದು ಹೇಳಲಾಗದು.
ನಿನ್ನ ಕುಟುಂಬದವರು ಸಿಗಬಹುದಾ?
ನನ್ನ ಭಾವಿ ಪತಿ.
ಬೇಡ.
-ಏನಾಯಿತು? -ಒರ್ಕ್ಸ್.
ಪೆಲಾರ್ಗೀರ್ ಗೆ ಹೋಗುತ್ತಿದ್ದಾಗ ನನ್ನ ಮೇಲೆ ದಾಳಿ ಮಾಡಿದರು.
-ಎಲ್ಲಾ ಕಿತ್ತುಕೊಂಡರು. -ಪ್ರಯಾಣ ಮಾಡೋಕಾಗುತ್ತಾ?
ನನ್ನ ಸ್ಥಿತಿ ನೋಡು.
ನಾವು ಸಾಗುತ್ತಲೇ ಇರಬೇಕು.
ಆತನಿಗೆ ತಿನ್ನೋಕಾದರೂ ಕೊಟ್ಟು ಹೋಗೋಣ.
ಎಸ್ತ್ರಿಡ್, ಹೋಗು!
ಹಿಡಿದುಕೋ!
ಬೆರೆಕ್!
ನೀನು ಆ ಹುಡುಗಿಯ ಮಾತು ಕೇಳಬೇಕಿತ್ತು.
ಹೋಗು! ಕುದುರೆಯನ್ನು ತಾ. ಹತ್ತು. ಹೋಗು! ಹೋಗೋಣ.
ಕಾಪಾಡಿ!
ನಡಿ. ಕೆಳಗೆ ಇಳಿ. ಬಾ. ಹೋಗೋಣ. ಬನ್ನಿ. ಬನ್ನಿ.
ಧನ್ಯವಾದ.
ನಾನು ಇಸಿಲ್ದುರ್. ನೆನಪಿದೆಯಾ?
ಎಲ್ಫ್ ನೆನಪುಗಳು ಮರೆಯಾಗಲ್ಲ.
ಈ ಕಾಡಿನಲ್ಲಿ ನಮಗಿಂತ ಹೆಚ್ಚು ಕಾಡುಜನ ಇದ್ದರು.
ನನ್ನ ಕುದುರೆ. ನಾನು ಅದನ್ನು ಬಿಡಲಾರೆ.
ನಿನಗೇನು ಸೂಕ್ತವೋ ಅದನ್ನೇ ಮಾಡು.
ನನಗೆ ನನ್ನದೇ ಕೆಲಸಗಳಿವೆ.
ಪೆಲಾರ್ಗೀರ್ ನಲ್ಲಿ.
ಏನು ಕೆಲಸಗಳು?
ನಾರ್ವಿ, ನಾರ್ವಿ! ರಾಜನಿಗೆ ಇದರ ಬಗ್ಗೆ ಹೇಳು...
ನಮ್ಮ ಕೈಲಾದ ಪ್ರಯತ್ನ ಮಾಡುತ್ತಿದ್ದೇವೆ. ಸರಿ.
ಸರಿ, ನಮ್ಮ ಕೈಲಾದದ್ದು ಮಾಡುತ್ತೇವೆ.
ನನಗೆ ಗೊತ್ತು, ನನಗೆ ಗೊತ್ತು.
ನಾರ್ವಿ, ಮಕ್ಕಳು ಹಸಿದಿದ್ದಾರೆಂದು ರಾಜನಿಗೆ ಗೊತ್ತಾ?
ತಾಳ್ಮೆಯಿಂದಿರಿ.
ನಾರ್ವಿ, ಬಾ.
ನಿಜ ಹೇಳು, ನಾರ್ವಿ.
ಈಗ ರಾಜನೊಂದಿಗೆ ಮಾತನಾಡುತ್ತಿದ್ದೇನೆ.
ನಮ್ಮ ಪರವಾಗಿ ರಾಜನೊಂದಿಗೆ ಮಾತನಾಡು.
ನಾರ್ವಿ.
ಪ್ರಭು. ಆಹಾರ ವ್ಯಾಪಾರಿಗಳು ಹೊರಗಿದ್ದಾರೆ.
ರಾಜ್ಯದ ಧಾನ್ಯದ ಕಣಜ ತೆರೆಯಲು ನಿಮಗೆ ಮನವಿ ಮಾಡಲಿದ್ದಾರೆ.
ಕಣಜ ಇನ್ನೂ ಎಷ್ಟು ಕಾಲ ಬರಲಿದೆ?
ಹೆಚ್ಚೆಂದರೆ... ಮೂರು ತಿಂಗಳು.
ಅವರನ್ನು ಒಳಗೆ ಕಳುಹಿಸು.
ಅಪ್ಪಣೆ.
ನೀನು ಹೋಗಬಹುದು.
ಕೆಲಬ್ರಿಮ್ಬೋರ್ ಪ್ರಕಾರ ಈ ಉಂಗುರಗಳಿಂದ ನಮ್ಮ ನಡುವಿನ ಬಿಕ್ಕಟ್ಟು ಪರಿಹರಿಸುವ ಶಕ್ತಿ ಸಿಗಬಹುದು.
ಒಬ್ಬ ಡ್ವಾರ್ಫ್ ಆಗಿ ಅವನ ಪ್ರಸ್ತಾಪವನ್ನು ನಿಮಗೆ ತಿಳಿಸುವುದು ನನ್ನ ಕರ್ತವ್ಯವೆಂದುಕೊಂಡೆ.
ನೀನು ಹೇಳಲು ಬಂದದ್ದು ಇಷ್ಟೇನಾ?
ಇಲ್ಲ.
ಮತ್ತೇನು?
ನಾನು ನಿಮ್ಮ ಮಗ ಎಂದು.
ನಾನು ನಿಮ್ಮಂತೆ ಕಠಿಣ, ನಿಮ್ಮಂತೆ ಹಠಮಾರಿ.
ಗರ್ವದ ಕವಚ ತೊಟ್ಟವನು. ಮತ್ತು...
ನಾನು ತಪ್ಪು ಮಾಡಿದೆ.
ನಾನು ನಿಮಗೆ ಅಗೌರವ ತೋರಿದ್ದು ತಪ್ಪು.
ಮತ್ತು...
ನನ್ನನ್ನು ಕ್ಷಮಿಸಿ.
ಕೆಟ್ಟದಾಗಿ ಕಾಣುತ್ತಿದ್ದೀಯ.
ಗಣಿಗಾರರ ಮುಷ್ಟಿಗಳು ಗಡುಸಾಗಿರುತ್ತವೆ.
ಅವರ ಹೊಡೆತಗಳು ಗಟ್ಟಿಯಾಗಿ ಬೀಳುತ್ತವೆ.
ನಿನ್ನ ಮಕ್ಕಳು ಬೆಳೆಯುವವರೆಗೆ ತಡಿ.
ಅಪ್ಪ...
ಎರೆಗಿಯೊನ್ ನಲ್ಲಿರೋ ಈ ಶಕ್ತಿ, ನನಗೆ ಅದರ ಮೇಲೆ ನಂಬಿಕೆ ಇಲ್ಲ.
ನೀವು ಒಮ್ಮೆ ಹೇಳಿದ್ದಿರಿ,
ಎಲ್ಫ್ ಗಳ ಹಣೆಬರಹವನ್ನು ನಮಗಿಂತ ಬುದ್ದಿವಂತರು ಯಾರೋ ನಿರ್ಧರಿಸಿದ್ದಾರೆ ಅಂತ.
ಆ ಹಣೆಬರಹವನ್ನು ಬದಲಾಯಿಸುವುದು, ಸಾವಿಗೆ ಮೋಸ ಮಾಡಲೆತ್ನಿಸುವುದು,
ಇನ್ನೂ ದೊಡ್ಡ ದುರಂತಕ್ಕೆ ಕಾರಣವಾಗಬಹುದು.
ನಾನು ಯೋಚಿಸುತ್ತಿರುತ್ತೇನೆ...
ಒಂದು ವೇಳೆ ನೀವು ಸರಿಯಾಗಿದ್ದರೆ?
ಇದನ್ನು ಮಾಡಲು ನಿನ್ನ ತಾಯಿ ಹೇಳಿಕೊಟ್ಟರಾ?
ಏನಾಯಿತು?
ಏನಾಯ್ತು ಅನ್ಸುತ್ತೆ?
ನಾನು ಸೋತೆ. ಆಡಾರ್ ನ ತಡೆಯಲು ವಿಫಲನಾದೆ. ಅವಳನ್ನು ಕಾಪಾಡಲು ವಿಫಲನಾದೆ.
ಅವಳು ಗುಣವಾಗುತ್ತಿದ್ದಾಳೆ ಅಂದುಕೊಂಡಿದ್ದೆ.
ಒರ್ಕ್ ಬಾಣದ ನಂಜು ಮನುಷ್ಯನ ಮಾಂಸವನ್ನು ಸುಲಭವಾಗಿ ಬಿಟ್ಟುಹೋಗಲ್ಲ.
ನಿನ್ನ ನೋಡಿ ಖುಷಿಯಾಯಿತು, ಇಸಿಲ್ದುರ್.
ಬೆಂಕಿಯಲ್ಲಿ ಮಲಗಿ ಇಷ್ಟು ದೂರ ಬಂದವರು ತುಂಬಾ ಕಡಿಮೆ,
ಆಡಾರ್ ಚಿಹ್ನೆ ಪಡೆದವರನ್ನು ಹೊರತುಪಡಿಸಿ.
ನಿನ್ನ ತಂದೆ ಜೊತೆ ನನ್ನ ನೆಮ್ಮದಿ ಹಂಚಿಕೊಳ್ಳಬೇಕಿತ್ತು.
ಅವರು ನಿನ್ನನ್ನು ತೊರೆಯಲಿಲ್ಲ.
ನ್ಯೂಮೆನೊರ್ ಹಿಂತಿರುಗುತ್ತದೆ.
ನಿನ್ನ ಕುಟುಂಬವು ಮತ್ತೆ ಪೂರ್ಣಗೊಳ್ಳುತ್ತದೆ.
ನೀವು ಇಲ್ಲಿರೋದು ಈ ಜನರ ಅದೃಷ್ಟ.
ಈ ಗ್ರಾಮಕ್ಕೆ ವೈದ್ಯರು ಬೇಕು.
ಅವರ ವೈದ್ಯೆ ಚಿತೆಯ ಮೇಲೆ ಸುಟ್ಟುಹೋದಳು.
ಬೇಲೇರಿಯಾಂಡ್ ಬಗ್ಗೆ ಏನು ಗೊತ್ತು?
ಎಲ್ಫ್-ನಗರ, ಅಲ್ಲವೇ?
ಸಂಪೂರ್ಣ ಎಲ್ಫ್-ರಾಜ್ಯ.
ನಾನು ಹುಟ್ಟಿದ್ದು ಅಲ್ಲೇ.
ಈಗ, ಅದು ಅಲೆಗಳ ಅಡಿಯಲ್ಲಿದೆ.
ಅದರ ಪತನದ ನಂತರ, ನನಗೆ ತುಂಬಾ ಕೋಪ ಬಂತು.
ಮೋರ್ಗೋಥ್ ಮೇಲೆ.
ಆದರೆ ಹೆಚ್ಚಿನ ಕೋಪ ನನ್ನ ಮೇಲೆಯೇ ಇತ್ತು.
ಅದು ಎಂದಿಗೂ ತೀರದಂತಹ ದಾಹ, ಥಿಯೋ.
ಕೊನೆಯಲ್ಲಿ ನಿನ್ನನ್ನು ಕುಡಿದು ಬರಿದು ಮಾಡಿ ಹೋಗುತ್ತೆ.
ಸರಿ, ಹಾಂ. ಹೋಗಿ ಅದೇ ಸಮಯಕ್ಕೆ ಅದನ್ನು ಮಾಡು, ಹಾಂ.
ಅಷ್ಟು ವರ್ಷ ನೀ ನಮ್ಮನ್ನ ಕಾಯ್ತಿದ್ದಾಗ...
ನನ್ನ ತಂದೆ ನಿನಗೆ ಗೊತ್ತಿದ್ರಾ?
ಇಲ್ಲ. ಗೊತ್ತಿರಲಿಲ್ಲ.
ನನಗೂ ಅಷ್ಟೇ.
ಆದರೆ ನನಗೆ ಇಷ್ಟು ಗೊತ್ತು, ಆತ ನೀನಲ್ಲ.
ನೀನು ನನಗೆ ಏನೇ ಆಗಿದ್ದರೂ, ಅದೆಲ್ಲವೂ ಈಗ ಬೂದಿಯಾಗಿದೆ.
ಹಾಗಾಗಿ ನನ್ನ ಪಾಲಿಗೆ, ನಾವು ಮತ್ತೆ ಮಾತನಾಡುವ ಅಗತ್ಯವಿಲ್ಲ.
ಇನ್ನಷ್ಟು ಸೌದೆ ತಗೊಂಡು ಬಾ, ಹುಡುಗ.
ಹೌದು, ಅಲ್ಲಿ ಆ ರಾಶಿಯಿಂದ. ಹೌದು.
ಇದು ಹಳೆ ನ್ಯೂಮೆನೊರದ್ದು.
ಏನು ಕಾರಂಜಿಯೋ. ಒಂದು ಹನಿಯೂ ಜಿನುಗಲ್ಲ.
ಅದು ಕಾರಂಜಿ ಅಲ್ಲ. ಅದೊಂದು ನಾಲೆ.
ನಿಮ್ಮ ಮನೆಗಳಿಗೆ ನೀರು ಪೂರೈಸುತ್ತೆ.
ಮನುಷ್ಯರು ಇಂಥವನ್ನು ನಿರ್ಮಿಸುವುದಿಲ್ಲ.
ನ್ಯೂಮೆನೊರಲ್ಲಿ ಮಾಡಬಹುದು. ನೀನು ನೋಡಬೇಕು.
ಅಷ್ಟೆಲ್ಲಾ ವೈಭವವಿದ್ದರೆ, ಯಾಕೆ ಬಿಟ್ಟು ಬಂದೆ?
ಮಧ್ಯ ಧರೆಯಲ್ಲಿ ದೊಡ್ಡ ವಿಷಯಗಳಿವೆ ಎಂದು ಕೇಳಿದೆ.
ನಿನಗೆ ನಿನ್ನ ಕುದುರೆ ವಾಪಸ್ ಬೇಕಾ?
ಅದು ಎಲ್ಲಿದೆ ಗೊತ್ತಾ?
ಇಲ್ಲೇ ಸಿಗು. ಈ ರಾತ್ರಿ. ಚಂದ್ರ ಹುಟ್ಟುವಾಗ.
ಕತ್ತಿಯನ್ನು ತಾ.
ಸುಟ್ಟುಕೊಳ್ಳಬೇಡ.
ನಿನ್ನ ಭಾವಿಪತಿಯಿಂದ ಏನಾದರೂ ಸುದ್ದಿ?
ಇಲ್ಲ.
ಅವನು ಬರ್ತಾನೆ. ಅವನಿಗೆ ನಿನ್ನಲ್ಲಿ ಅರ್ಧದಷ್ಟು ಬಲವಿದ್ದರೂ, ಖಂಡಿತಾ ಬರ್ತಾನೆ.
ನಾನು ನೀನಂದುಕೊಂಡಷ್ಟು ಬಲಶಾಲಿಯಲ್ಲ.
ಅದು ಕಷ್ಟವೇ, ನನ್ನನ್ನು ದೂಷಿಸಿಕೊಳ್ಳದೆ ಇರುವುದು.
ಯಾವುದಕ್ಕಾಗಿ?
ಜೀವಂತವಾಗಿರುವುದಕ್ಕೆ.
ಬದುಕುವುದಕ್ಕೆ. ಅನೇಕ ಇತರರು ಮಾಡದಿದ್ದಾಗ.
ನನ್ನ ತಾಯಿಯನ್ನು ಕಳೆದುಕೊಂಡಾಗ ನನಗೆ ಹತ್ತು ವರ್ಷ.
ನಾನು ಅಂದುಕೊಂಡಿದ್ದಕ್ಕಿಂತ ಹೆಚ್ಚು ಈಜಿದೆ.
ಸುಳಿಯಲ್ಲಿ ಸಿಕ್ಕಿಹಾಕಿಕೊಂಡೆ.
ಆಕೆ ಮುಳುಗಿದಳು.
ನನ್ನ ಜೀವ ಉಳಿಸಿ.
ನನ್ನ ಅಮ್ಮ ಹೋದ ನಂತರ--
ಈಗ ಆಕೆಗೆ ಹೇಗಿರಬಹುದು ಅಂತ ಯೋಚಿಸುತ್ತಿರುತ್ತೇನೆ.
ಕೆಲವೊಮ್ಮೆ, ನನ್ನಮ್ಮ ಕನಸಿನಲ್ಲಿ ಕಾಣುತ್ತಾಳೆ.
ನೀನು ಅದರೊಂದಿಗೆ ರಾಜಿಯಾದಂತಿದ್ದೀಯ.
ಇಲ್ಲ.
ನಿಜ ಏನಂದರೆ, ನಾನು ನಿನಗೆ ಈಗ ಹೇಳಿದ್ದು,
ನನ್ನ ಮನೆಯಲ್ಲಿ ಯಾರಿಗೂ ಗೊತ್ತಿಲ್ಲ.
ಆಕೆ ಮುಳುಗಿದಳು ಎಂದಷ್ಟೇ ಹೇಳಿದೆ.
ಅದು ನನ್ನ ತಪ್ಪು ಎಂದು ಯಾರಿಗೂ ತಿಳಿದಿಲ್ಲ.
ಅಂದಿನಿಂದ, ಜವಾಬ್ದಾರಿ ತಗೊಂಡೆ.
ಏನಾದರೂ ವಿಶೇಷವಾದದ್ದನ್ನು ಮಾಡೋಕೆ.
ಏನಾದರೂ ವಿಶೇಷವಾದದ್ದು.
ಆಕೆ ಮಾಡಿದ್ದನ್ನು ಗಳಿಸಲು ಒಂದು ದಾರಿ ಹುಡುಕುವುದು.
ನೀನು ಅಂಥದ್ದನ್ನು ಸಂಪಾದಿಸಬಹುದಾ ಅಂತ ನನಗೆ ಗೊತ್ತಿಲ್ಲ.
ನೀನು ಅದನ್ನು ಉಡುಗೊರೆಯಾಗಿ ಸ್ವೀಕರಿಸಬೇಕು ಅಷ್ಟೇ.
ನಿನಗೆ ಅದನ್ನು ಮುಕ್ತವಾಗಿ ಕೊಟ್ಟಳು, ಯಾಕೆಂದರೆ ನೀನು ಆಕೆಯ ಪಾಲಿಗೆ ಅಮೂಲ್ಯ.
ಇಸಿಲ್ದುರ್.
ಇದರಲ್ಲಿ ಮಾಂಸವೇ ಇಲ್ಲ.
ಹಾಂ. ನಾನು ಉಳಿಸಿಕೊಳ್ಳಬೇಕಾಯಿತು. ಕಾಡಿನಲ್ಲೂ ಏನೂ ಉಳಿದಿಲ್ಲ.
-ಈಗಂತೂ ಬಲೆಗಳು ಖಾಲಿಯೇ ಇರುತ್ತಿವೆ. -ಹದಗೆಡುತ್ತಿದೆ, ಅಲ್ವಾ?
-ಇದು ನಮ್ಮ ಹೊಟ್ಟೆ ತುಂಬಲ್ಲ. -ಹಾಂ.
ನಿನಗೆ ಚಳಿಯೇ ಕಾಡೋದು, ಅಲ್ವಾ?
ನಮ್ಮಲ್ಲಿರೋ ಸೌದೆ ಸಾಕಾಗಲ್ಲ ಮತ್ತು ನಂಗೊತ್ತು...
ಕತ್ಬರ್ಟ್ ಈಗ ಹೇಳುತ್ತಿದ್ದ, ನನಗನಿಸುತ್ತೆ, ಚೆನ್ನಾಗಿರೋದು ಸಿಕ್ಕರೆ,
ನಮ್ಮ ಮೇಲೆ ಮಳೆ ಸುರಿಯಲು ಬಿಡಬೇಡ.
ತುಂಬಾ ಚಳಿ.
ಸಾಕು ಅದು. ನಾವು ಇವತ್ತೆಲ್ಲಾ ತಿಂದಿಲ್ಲ.
ಹಾಗಾದರೆ ಈ ಸಲ ನಮ್ಮ ಆರೋಗ್ಯ ಕೆಡಬೇಕಾ?
ಭಯಂಕರ ಚಳಿ.
ಹೇಗಿದೆ ಎಂದರೆ, ಇಲಿಗಳಿಗೂ ತಿನ್ನಲು ಏನೂ ಇಲ್ಲದಂತಿದೆ.
-ಸಮೀಪಿಸುತ್ತಿದ್ದೇವೆ. -ಸರಿಯೋ, ಹುಡುಗ.
ಅಲ್ಲಿ ಯಾರೋ ಇದ್ದಾರೆ.
ನಾವು ಕದ್ದ ಕುದುರೆಗಳಷ್ಟೇ. ಮತ್ತೆ ಅವುಗಳನ್ನು ಶಾಂತಗೊಳಿಸುವೆ.
ಸ್ವಲ್ಪ ಬೆಂಕಿ ಕೊಡು?
ಈ ಕತ್ತಲಲ್ಲಿ ಏನೋ ಮಾಡ್ತಿದ್ದೀಯಾ, ಹುಡುಗ?
ಅಮ್ಮನನ್ನು ಕಳೆದುಕೊಂಡೆಯಾ?
ನಾನು ನಿಮ್ಮಲ್ಲಿ ಒಬ್ಬ.
ಆಡಾರ್ ಗೆ ಸೇವೆಗೈಯುವೆ.
ಇದು ಆಡಾರ್ ಲಾಂಛನವಲ್ಲ.
ನೀವು ಹೇಳಿಕೊಳ್ಳುವುದಕ್ಕಿಂತ ಹೆಚ್ಚಿನ ಸೇವೆಯನ್ನೇ ಆತನಿಗೆ ಮಾಡಿದ್ದೇನೆ.
ಪ್ರಯತ್ನಿಸಿ ನೋಡು.
ನೋಡು, ತಿಂದುಂಡು ಎಷ್ಟು ಗಟ್ಟಿಯಾಗಿದ್ದಾನಂತ. ಇವನು ಪೆಲಾರ್ಗೀರ್ ನಿಂದ ಬಂದಿರಬೇಕು.
ನಮ್ಮ ಮೇಲೆ ದಾಳಿ ಮಾಡಲು ಬಂದೆಯಾ? ನಿನ್ನ ಜನ ಬೇರೆಯವರಿಗೆ ಮಾಡಿದಂತೆ?
ನಾವು ದಾಳಿ ಮಾಡಿಲ್ಲ.
ಮೂರು ಬಿಡಾರಗಳ ಮೇಲೆ ದಾಳಿ ಮಾಡಿದಿರಿ.
ಅವನನ್ನು ಹಿಡಿದುಕೊಳ್ಳಿ!
ಇಲ್ಲ!
ಇದು ಹೊಂಚುದಾಳಿ!
ಕಾಪಾಡಿ!
ಇಸಿಲ್ದುರ್!
ಥಿಯೋ! ಥಿಯೋ!
ಸುಳ್ಳಿನ ರಾಣಿ!
ಇವಳು ಆಳಲು ಅನರ್ಹಳು!
ಈ ಸಮಾರಂಭದಲ್ಲಿ ಯಾರ ಧ್ವನಿಯೂ ಅಲ್ಲದೆ ರಾಜ ಅಥವಾ ರಾಣಿಯ
ಪ್ರಾರ್ಥನೆಯನ್ನು ಮಾತ್ರ ಅನುಮತಿಸಲಾಗಿದೆ.
ಆದರೂ...
ನ್ಯೂಮೆನೊರಿನ ದುಃಖ ನನಗೆ ಪವಿತ್ರವಾಗಿದೆ.
ನಿಮ್ಮ ನೋವು, ಈ ಗೋಡೆಗಳೊಳಗಿನ ಪ್ರಾರ್ಥನೆ.
ನಿಮ್ಮ ದುಃಖ ಮತ್ತು ನಿಮ್ಮ ಕೋಪ ನನಗೆ ಕೇಳಿಸುತ್ತವೆ.
ಅದನ್ನು ಹಂಚಿಕೊಳ್ಳುತ್ತೇನೆ.
ನಾವು ರಕ್ತ ಹರಿಸಿದ್ದೇವೆ ಮತ್ತು ರಕ್ತ ಚೆಲ್ಲಿದ್ದೇವೆ.
ಆದರೆ ಇದನ್ನು ತಿಳಿದಿರಿ... ನಮಗೊಂದು ದಾರಿ ಸಿಗುತ್ತೆ.
ನಮ್ಮಲ್ಲಿ ಬೇರೆ ಯಾರಾದರೂ ಮಾತನಾಡಬೇಕು ಅಂದುಕೊಂಡರೆ...
ಮೊದಲು ಇದನ್ನು ನೀವೇ ಕೇಳಿಕೊಳ್ಳಿ,
ನೀವು ಯಾರಿಗಾಗಿ ರೋಧಿಸುತ್ತೀರಿ?
ನಾವು ಈಗಾಗಲೇ ಹೂತಿರುವವರಿಗಾ?
ನಿಮ್ಮ ರಾಜ್ಯಕ್ಕಾ?
ಅಥವಾ ನಿಮಗಾ?
ಇಸಿಲ್ದುರ್ ಗಾಗಿ.
ಸಾಯುವ ಸಮಯದಲ್ಲಿ, ಮಹಾರಾಜ ನನ್ನೊಂದಿಗೆ ಮಾತನಾಡಿದರು,
ಮತ್ತು ಆಕೆ ಇದರಿಂದ... ಸಲಹೆ ಪಡೆದಳು ಎಂದರು.
ಮಧ್ಯ ಧರೆಯಲ್ಲಿ ನಮ್ಮ ಬಂಧುಗಳು ಇದರಿಂದಾಗಿಯೇ ಸತ್ತರು!
ಈ ಎಲ್ಫ್ ಕಲ್ಲು ನಿಮ್ಮ ರಾಣಿ!
ಮೌನ!
ಸುಳ್ಳುಗಳು.
ನ್ಯೂಮೆನೊರಿನ ನಿಜವಾದ ಆಳುಗರು ಒಂದು ಎಲ್ಫ್ ಕಲಾಕೃತಿಯ ಮೇಲೆ ಎಂದಿಗೂ ನಂಬಿಕೆ ಇಡಲ್ಲ.
ಅದನ್ನು ತೆಗೆದುಕೊಂಡು ಹೋಗಿ ನಾಶಮಾಡಿ.
ಇಲ್ಲ!
ಪಲಾಂಟಿರ್ ನನ್ನದು.
ನಮಗೆ ಅದು ಬೇಕು.
-ಎಲ್ಫ್ ವಾಮಾಚಾರ! -ಕೊಲೆಗಾತಿ!
ಸುಳ್ಳಿನ ರಾಣಿ! ಸುಳ್ಳಿನ ರಾಣಿ!
-ವಾಮಾಚಾರ! -ರಾಣಿಗೆ.
-ನಿಲ್ಲಿಸಿ! ನಿಲ್ಲಿಸಿ! -ಕೆಳಗೆ ನಿಲ್ಲು.
ಮಿರಿಯೆಲ್!
-ನನ್ನ ರಾಣಿ! -ಮಿರಿಯೆಲ್!
ರಾಣಿಯನ್ನು ರಕ್ಷಿಸಿ!
ಮಿರಿಯೆಲ್!
ನನ್ನ ಕೈ ಹಿಡಿ.
ಮಿರಿಯೆಲ್! ಮಿರಿಯೆಲ್!
ಫರಝೋನ್! ಫರಝೋನ್! ಫರಝೋನ್! ಫರಝೋನ್!
ಹದ್ದು ಫರಝೋನ್ ಪರ ವಹಿಸುತ್ತದೆ!
ಫರಝೋನ್! ಫರಝೋನ್! ಫರಝೋನ್! ಫರಝೋನ್!
ಫರಝೋನ್! ಫರಝೋನ್! ಫರಝೋನ್! ಫರಝೋನ್! ಫರಝೋನ್!
ಫರಝೋನ್! ಫರಝೋನ್! ಫರಝೋನ್! ಫರಝೋನ್!
ಉಪ ಶೀರ್ಷಿಕೆ ಅನುವಾದ:: ಸುಜಿತ್ ವೆಂಕಟರಾಮಯ್ಯ
ಸೃಜನಶೀಲ ಮೇಲ್ವಿಚಾರಕರು ಸುಬ್ಬಯ್ಯ ಕೆಜಿ